Μητροπολίτης Φλωρίνης, Πρεσπών και Εορδαίας Ειρηναίος

Ο Μητροπολίτης Φλωρίνης, Πρεσπών και Εορδαίας Ειρηναίος (κατά κόσμον Μάριος Λαφτσής, Αλεξανδρούπολη, 1974) είναι Έλληνας θεολόγος, και επίσκοπος της Εκκλησίας της Ελλάδος.

Βιογραφία
Ο κατά κόσμον Μάριος Λαφτσής γεννήθηκε το 1974 στην Αλεξανδρούπολη. Σπούδασε τη Θεολογία στην Ανωτέρα Εκκλησιαστική Σχολή Θεσσαλονίκης και στη Θεολογική Σχολή Θεσσαλονίκης. Είναι κάτοχος Διδακτορικού Διπλώματος της Ιστορίας της Ιατρικής στην Ιατρική Σχολή του Δ.Π.Θ. και Μεταπτυχιακού Διπλώματος στο Διεθνές και Ευρωπαϊκό Οικονομικό Δίκαιο στην Νομική Σχολή του Πανεπιστημίου «ΝΕΑΠΟΛΙΣ» Πάφου, ενώ φοιτά στο «Μεταπτυχιακό Πρόγραμμα Σπουδών στη Βιοηθική» της Ιατρικής Σχολής του Δ.Π.Θ.

Διάκονος χειροτονήθηκε το 1997 και Πρεσβύτερος το 2002 από τον Μητροπολίτη Αλεξανδρουπόλεως Άνθιμο.

Το 2004 διορίσθηκε Πρωτοσύγκελλος της Ιερά Μητρόπολις Αλεξανδρουπόλεως, Τραϊανουπόλεως και Σαμοθράκης, θέση που κατείχε μέχρι την εκλογή του το 2023. 

Από το 2000 έως το 2023 ήταν Διευθυντής του Σταυριδείου Εκκλησιαστικού Ιδρυματος περιθάλψεως χρονίως πασχόντων «Ο Άγιος Κυπριανός».

Στις 9 Οκτωβρίου 2023 εξελέγη Μητροπολίτης Φλωρίνης, Πρεσπών και Εορδαίας, και στις 22 Οκτωβρίου 2023 χειροτονήθηκε Επίσκοπος.

Παραπομπές